**Systematisk risiko og usystematisk risiko.**

Det antages, at en investor har to typer af risiko, når investoren investerer i en given aktie:

Den systematiske

Den systematiske risiko (Beta-værdien) forbundet med investeringen skyldes, at det generelt er risikabelt at investere i aktiemarkedet. Denne risiko måles ved covariansen mellem den givne akties afkast, og afkastet på markedsporteføljen sat i forhold til variansen i afkastet på markedsporteføljen, som kaldes Beta-værdien. Den måler ”verdensrisikoen” Den systematiske risiko kan investoren ikke undgå (diversificere).

Den usystematiske

Den usystematiske risiko skyldes, at den givne aktie har en specifik risiko, der knytter sig specielt til denne aktie. Denne risiko kan investoren undgå ved at sprede (diversificere) sin investering i en række forskellige aktiver. Det antages, at der altid vil eksistere en sammensætning af aktiver (en portefølje), som vil kunne eliminere den usystematiske risiko.

Betaværdien udtrykker, hvor meget en aktie vil svinge med ændringer i et generelt indeks (f.eks. C20-indekset eller S&P 500), og fortæller dermed noget om aktiens volatilitet (risiko). I teorien er beta den systematiske risiko, der ikke kan fjernes gennem diversificering. En betaværdi over 1 betegner, at volatiliteten er større end indeksets, og en betaværdi under 1 betegner, at volatiliteten er mindre. En aktie med en betaværdi på 1 svinger lige så meget som indekset.

**Usystematisk risiko**

**Din portefølje er i den forbindelse grundlæggende udsat for to typer af risici. Den ene type er usystematisk risiko, der er hændelser, som rammer det enkelte værdipapir. Det er for eksempel en op- eller nedjustering af en virksomheds resultat. Men det kan også være globale ting, som påvirker en enkelt virksomhed eller en hel branche.**

**Det gode ved den type risiko er, at den kan elimineres ved, at du spreder din portefølje på mindst 15-20 aktier inden for forskellige brancher og lande. For eksempel gjorde jordskælvet i Japan, at Vestas steg i kurs, mens aktier, der havde med atomkraft at gøre, faldt. Havde du som investor haft begge typer aktier, ville gevinsten på den ene helt eller delvist have modsvaret tabet på den anden.**

**Systematisk risiko**

**Den anden type risiko er hændelser, der rammer aktiemarkedet generelt. Den såkaldt systematiske risiko. Historiske eksempler på det er den bristede it-boble fra årstusindeskiftet, angrebet på USA 11. september 2001 og finanskrisens begyndelse i 2008. I samme kategori er krigen i Libyen samt jordskælvet i Japan.**

**Det er begge episoder, der påvirker den globale økonomi med øget usikkerhed for fremtiden og samtidig har reelle konsekvenser for olieproduktionen i Mellemøsten og industrien i Japan. Det ubehagelige ved den systematiske risiko er, at du selv med en bred aktie portefølje, hvor du spreder din risiko, ikke kan modstå de negative konsekvenser.**

**Den systematiske risiko betegner den markedsrisiko, som eksempelvis er begrundet i konjukturudviklingen. Den systematiske risiko er en risiko, som ikke kan diversificeres bort. Den systematiske risiko kvantificeres ved beta.**